Het ons ons godsdiens afgewater? Die kerk (3) - www.bybelkennis.co.za
Dit is interessant dat Jesus Christus self net twee maal oor die kerk praat:
Matteus 16: Na Petrus se belydenis dat Jesus die Christus, die seun van die lewende God is, sê Jesus vir hom: Jy is Petrus, en op hierdie rots sal Ek my kerk bou, en die magte van die doderyk sal dit nie oorweldig nie.
Matteus 18: Jesus gee hier leiding oor die hantering van 'n broer wat sondig – hoe hanteer jy dissipline in die gemeente.
Dissipline is nie iets waarvan ons hou nie en word vandag baie selde toegepas. Ons glo dit is 'n slegte idee en kry baie redes om dit te verontagsaam. Dan haal ons graag Matteus 7:1 aan: Moenie oordeel nie,sodat oor julle nie geoordeel word nie. Wie is ek nou om te oordeel? Al wat sal gebeur is dat die mense die kerk verlaat. Natuurlik kan dissipline wat verkeerd hanteer word baie maklik in wettisisme ontaard. Ons glo dat wat mense doen tussen hulle en God is en niks met ons te doen het nie. Dit is hulle besluit en hulle verantwoordelikheid.
Nothing can be more cruel than the tenderness that consigns another to his sin. Nothing can be more compassionate than the severe rebuke that calls a brother back from the path of sin (Dietrich Bonhoeffer) Maar wat van Matteus 7:1? Hier is dit duidelik dat jy eers die balk uit jou eie oog moet haal. Hoekom? Dan sal jy goed kan sien om die splinter uit jou broer se oog te haal. Jy moet nog altyd die splinter uit jou broer se oog haal.
Dit is duidelik dat Christene verantwoordelikheid moet aanvaar vir ander se sonde. Daarna kyk ons volgende keer verder